**КУПАЦ:**

/Назив здравствене установе/ \_\_\_\_\_\_\_\_\_\_\_\_\_\_\_\_\_, /адреса/ \_\_\_\_\_\_\_\_\_\_\_\_\_\_\_\_\_\_\_\_, /име и презиме лица које га заступа/ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Матични број: \_\_\_\_\_\_\_\_\_\_\_\_\_

ПИБ: \_\_\_\_\_\_\_\_\_\_\_\_\_\_\_\_

(У даљем тексту: Купац)

**ДОБАВЉАЧ:**

\_\_\_\_\_\_\_\_\_\_\_\_\_\_\_\_\_\_\_\_\_, из \_\_\_\_\_\_\_\_\_\_\_\_\_\_\_\_\_\_\_ ул. \_\_\_\_\_\_\_\_\_\_\_\_\_\_\_\_\_\_\_, кога заступа директор \_\_\_\_\_\_\_\_\_\_\_\_\_\_\_\_\_

Матични број: \_\_\_\_\_\_\_\_\_\_\_\_\_\_

ПИБ: \_\_\_\_\_\_\_\_\_\_\_

(у даљем тексту: Добављач)

Дана \_\_.\_\_.\_\_\_\_. године закључују

**УГОВОР БР. \_\_\_\_\_\_\_**

**ЗА ЈАВНУ НАБАВКУ ЛЕКОВА ЗА ЛЕЧЕЊЕ МУЛТИПЛЕ СКЛЕРОЗЕ**

**КОЈИ СЕ ФИНАНСИРАЈУ ИЗ СРЕДСТАВА ОБАВЕЗНОГ ЗДРАВСТВЕНОГ ОСИГУРАЊА**

**ЗА ПАРТИЈУ \_\_\_\_\_\_**

**1. УВОДНЕ НАПОМЕНЕ И КОНСТАТАЦИЈЕ**

1.1. Купац и Добављач у уводу констатују:

1) да је Републички фонд за здравствено осигурање (у даљем тексту: Фонд) спровео отворени поступак јавне набавке Лекови за лечење мултипле склерозе, бр. 404-1-110/21-5,

2) да је Фонд закључио оквирни споразум са добављачем \_\_\_\_\_\_\_\_\_\_\_\_\_\_\_\_ /*унети назив добављача са којим се уговор закључује*/ на основу Одлуке бр. 404-1-3/21-27 од 07.06.2021. године,

3) да се овај уговор о јавној набавци закључује у складу са оквирним споразумом бр. 35-\_\_\_\_/21 од \_\_.\_\_.2021. године и припадајућим анексима уз исти.

1.2. На сва питања која нису уређена овим уговором, примењују се одредбе оквирног споразума из става 1. овог члана Уговора,

**2. ПРЕДМЕТ УГОВОРА**

2.1. Предмет уговора је испорука лека \_\_\_\_\_\_\_\_\_\_\_\_\_\_\_\_\_\_\_\_\_\_\_, заштићеног назива \_\_\_\_\_\_\_\_\_\_\_\_\_\_\_\_\_\_ на терет Добављача, односно носиоца дозволе за лек за осигурана лица Фонда, у количини од \_\_\_\_\_\_\_\_\_\_\_\_\_\_\_ кутија.

2.2. Добављач је у обавези да изврши испоруку уговорене количине лека у целости.

**3. ЦЕНА И ПЛАЋАЊЕ**

1. За Лек испоручен по овом уговору, добављач је у обавези да достави здравственој установи посебну фактуру, која садржи назнаку да се Лек испоручује на терет Носиоца дозволе и да здравствена установа по овом основу нема обавезе према добављачу.

**4. ИСПОРУКА**

4.1. Испорука је сукцесивна и врши се једном месечно, према потребама Купца.

4.2. Добављач се обавезује да ће испоруку уговорене количине, у складу са потребама Купца, извршити у року од \_\_\_\_\_\_\_ сата од дана пријема писменог захтева Купца /**уноси се рок из оквирног споразума/**

4.3. Место испоруке је \_\_\_\_\_\_\_\_\_\_\_\_ /унети место испоруке/.

**5. УГОВОРНА КАЗНА**

5.1. У случају прекорачења уговореног рока испоруке Добављач је дужан да плати Купцу уговорну казну у износу од 0,5% од укупне вредности без ПДВ-а предметног добара за које је прекорачио рок испоруке, за сваки дан закашњења, али не више од 5% вредности добара испоручених са закашњењем.

5.2. Ако штета пређе износ уговорне казне става 1. овог члана, Купац може да тражи накнаду стварне штете, а може и да раскине уговор без обавезе према Добављачу.

**6. ВИША СИЛА**

6.1. Наступање више силе ослобађа од одговорности уговорне стране за кашњење у извршењу уговорених обавеза. О датуму наступања, трајању и датуму престанка више силе, уговорне стране су обавезне, да једна другу обавесте писменим путем у року од 24 (двадесетчетири) часа.

6.2. Као случајеви више силе сматрају се екстремни и ванредни догађаји који се не могу предвидети, који су се догодили без воље и утицаја уговорних страна и који нису могли бити спречени од стране погођене вишом силом. Вишом силом се могу сматрати природне катастрофе (земљотреси, пожари, поплаве), експлозије, транспортне несреће, императивне одлуке органа власти и други случајеви, који су законом утврђени као виша сила.

**7. СПОРОВИ**

7.1. Стране у уговору су сагласне да се евентуални спорови решавају споразумно, а у случају да се спор не може решити споразумним путем, утврђује се стварна и месна надлежност Привредног суда у Београду.

**8. ИЗМЕНЕ УГОВОРА**

8.1. Измене и допуне уговора могуће су у складу са чланом 158. - 161. Закона о јавним набавкама.

8.2. Купац и Добављач су сагласни да ће се измене и допуне уговора вршити у писаној форми, о чему ће се сачинити Анекс уговора.

**9. РАСКИД УГОВОРА**

9.1. У случају битних повреда одредаба уговора или повреда које се понављају, уговор може да раскине свака уговорна страна. Раскид уговора захтева се писменим путем, уз раскидни рок од 15 (петнаест) дана.

9.2. Раскид уговора из разлога наведених у ставу 1. овог члана могућ је само уколико је друга уговорна страна претходно упозорена на битне повреде или повреде које се понављају и уколико исте није отклонила у остављеном року који мора бити разуман.

9.3. Раскид уговора из разлога наведених у ставу 1. овог члана може да изврши само уговорна страна која је своје доспеле уговорне обавезе у потпуности и благовремено извршила.

9.4. Уговорна страна која је раскинула уговор је у обавези да о истом обавести Фонд, у року од 7 (седам) дана.

**10. СТУПАЊЕ НА СНАГУ УГОВОРА**

10.1 Овај уговор ступа на снагу даном потписивања обе уговорне стране.

**11. ЗАВРШНЕ ОДРЕДБЕ**

11.1. Овај уговор је сачињен у ХХ (\_\_\_\_\_ ) истоветних примерка на српском језику, од којих се свакој уговорној страни уручују по ХХ ( \_\_\_ ) примерка.